Amos Anderson n. vuonna 1940.
**Föreningen Konstsamfundet** on vuonna 1940 perustettu yhdistys. Sen toimintaan kuuluu Suomen ruotsinkielisen kulttuurin eri alueiden tukeminen ja edistäminen. Keskeinen yhdistyksen perustaja oli vuorineuvos Amos Anderson, joka myös määräsi testamentissaan yhdistyksen ainoaksi perijäkseen.

Toiminta
--------

Yhdistyksen toiminnan tarkoituksena on 1) tukea kuvallista ja esittävää taidetta Suomessa sekä edistää ja herättää syvällistä kiinnostusta taiteisiin; 2) tukea suomenruotsalaista kulttuuria sekä ruotsinkielisten asemaa Suomessa kiinnittämällä erityisesti erityisesti huomiota tiedon levittämiseen ruotsiksi ja 3) nuorten ammatillisen koulutuksen edistäminen.

### Apurahat

Yhdistys jakaa myös apurahoja sekä yhteisöille että yksityisille henkilöille. Tämän lisäksi yhdistyksen tehtävänä on tukea opetusta ja ammattikasvatusta sekä julkaisutoimintaa.

### Museotoiminta

*Pääartikkelit: Amos Andersonin taidemuseo ja Söderlångvikin kartanomuseo*
Föreningen Konstsamfundetin keskeinen tehtävä on ylläpitää Helsingin keskustassa sijaitsevaa Amos Andersonin taidemuseota, joka sijaitsi Andersonin entisessä kaupunkikodissa sekä Taalintehtaalla sijaitsevaa Söderlångvikin kartanomuseota, joka oli Andersonin kesäasunto.

Föreningen Konstsamfundet ehdotti syyskuussa 2013 Helsingin kaupungille uuden taidemuseon rakentamista Lasipalatsiin ja Lasipalatsin aukiolle. Toukokuussa 2014 Helsingin kaupunginvaltuusto päätti yksimielisesti hyväksyä hankkeen edellyttämän uuden kiinteistöyhtiön perustamisen ja Lasipalatsin rakennuksen siirron kiinteistöyhtiölle. Amos Rexin rakennustyöt alkoivat tammikuussa 2016.

### Julkaisutoiminta

*Pääartikkeli: KSF Media*
Tuen ja sijoitustoiminnan rajalla on yhdistyksen toiminta lehtien julkaisijana. Osittain ne tuottavat taloudellista tulosta, mutta osa lehdistä toimii enemmän tai vähemmän tappiollisesti. Yhdistys omistaa täysin KSF Media-konsernin, jonka piiriin kuuluvat mm. sanomalehdet *Hangötidningen*, *Hufvudstadsbladet*, *Loviisan Sanomat*, *Västra Nyland* ja *Östnyland.*

### Kustannustoiminta

*Pääartikkelit: Forum-lehti ja Schildts & Söderströms*
Yhdistys toimii kustannustoiminnassa julkaisemalla ruotsinkielistä talouslehti Forumia. Tämän lisäksi yhdistys omistaa kustantamo Schildts & Söderströmsin.

### Kiinteistöliiketoiminta

Yhdistyksen talous on pitkään perustunut Helsingin keskustassa sijaitsevan Kauppakeskus Forumin toimintaan. Samassa korttelissa sijaitsevat myös Amos Andersonin taidemuseo, *Hufvudstadsbladetin* toimitus ja yhdistyksen muunkin toiminnan keskus. Vuoden 2016 alussa Konstsamfundet ja Forum Fastighets ilmoittivat myyvänsä Forumin kauppakeskuksen Sponda Oyj:lle 576 miljoonalla eurolla.

### Sijoitustoiminta

Investointiyhtiö *Insulanova* hallinnoi yhdistyksen lukuisia lomakiinteistöjä, joista jokaisella on oma rantaosuutensa. Yhdistyksellä on merkittäviä osakeomistuksia myös Stockmannissa, Aktia-pankissa ja kustannusyhtiö Schildts & Söderströmsissä.

Omistuksia
----------

* Konstsamfundet yhdessä KSF Media Holding Oy:n kanssa on Stockmann-konsernin suurin osakkeenomistaja. Ostettuaan vuoden 2018 lopulla kaikki Åbo Akademin säätiön omistamat osakkeet KSF-ryhmä omistaa 13,63 prosenttia Stockmannista ja hallitsee 21,83 prosenttia omistajien äänivallasta.
* Konstsamfundet on Veritas Eläkevakuutuksen neljänneksi suurin osakkeenomistaja 9,77 % osuudella

Hallinto
--------

Yhdistyksen hallituksen jäseniä vuonna 2018 ovat:

* Toimitusjohtaja Gunvor Kronman
* Diplomi-insinööri Niklas Geust
* Toimitusjohtaja Carl Pettersson
* Valtiotieteen lisensiaatti Max Arhippainen

Yhdistyksen jäseniä ovat:

* Valtiotieteen lisensiaatti Max Arhippainen
* Toimitusjohtaja Kaj-Gustaf Bergh
* Diplomi-insinööri Niklas Geust
* Toimitusjohtaja Mikael Ingberg
* Toimitusjohtaja Gunvor Kronman
* Musiikin maisteri Wivan Nygård-Fagerudd
* Johtaja Per-Edvin Persson
* Toimitusjohtaja Carl Pettersson
* Professori Elina Pirjatanniemi
* Toimittaja Paula Salovaara
* Kansanedustaja, ministeri, varatuomari Astrid Thors

Yhdistyksen toimitusjohtajana toimii (2019) Stefan Björkman.

Talous
------

### Jaetut avustukset

| Rahoituksen lähde | 2018 | 2017 | 2016 | 2015 | 2014 | 2013 | 2012 |
| --- | --- | --- | --- | --- | --- | --- | --- |
| RKP |  |  |  | 30 000 € |  |  |  |
| Svensk Ungdom |  |  |  | 12 000 € |  |  |  |
| Svenska Bildningsförbund |  |  |  | 30 000 € |  |  |  |
| Carl Haglund |  |  |  | 2 800 € |  |  |  |
| Stiftelsen för det tvåspråkiga Finland |  |  |  | 50 000 € |  |  |  |
|

Katso myös
----------

* Amos Andersonin taidemuseo
* Lasipalatsi
* Stiftelsen för det tvåspråkiga Finland

Lähteet
-------

1. 1 2 3  Yhdistystiedot  23.5.2018. Föreningen Konstsamfundet r.f..  Arkistoitu 22.5.2018. Viitattu 23.5.2018.
2. 1 2 3  Hallitus  23.5.2018. Föreningen Konstsamfundet r.f.. Viitattu 23.5.2018.
3. ↑  Toiminnan tarkoitus  23.5.2018. Föreningen Konstsamfundet r.f..  Arkistoitu 24.5.2018. Viitattu 23.5.2018.
4. 1 2 3  Organisaatio  23.5.2018. Föreningen Konstsamfundet r.f..  Arkistoitu 24.5.2018. Viitattu 23.5.2018.
5. ↑  Valtava kiinteistökauppa Helsingin keskustassa: Forum myydään puolella miljardilla HS.fi. Viitattu 4.2.2016.
6. ↑  Stiftelsen för Åbo Akademi säljer hela sitt Stockmann-innehav – Konstsamfundet köper aktierna *Svenska Yle*.  20.12.2018. Viitattu 6.2.2019. (ruotsiksi)
7. ↑  Omistajat  31.5.2017. Veritas Eläkevakuutus. Viitattu 22.5.2018.
8. 1 2 3 4 5  Tomi Venho: *Kabinetin puolella - Säätiöt ja puoluerahoitus Suomessa*, s. 116. Julkaisu 18/2018. Helsinki: Kunnallisalan kehittämissäätiö, 2018. ISBN 978-952-349-014-7.

Aiheesta muualla
----------------

* Yhdistyksen kotisivut
* Lasipalatsi[vanhentunut linkki]